《依来韵答谢教授尚还鄙藁语》
宋代·李复

老便收气自暖腹，厌见先浆动人目。
乘间索思似秋虫，终日牵丝不成幅。
广文嗜好背时利，妙律开云发孤竹。
已惊垂蚓鲸归，更愧并貂持持狗续。
可嗟按剑夜投珠，何异剖岩朝泣玉。
昨宵月暗风凄凄，灯阴神物来听读。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。